钦定古今图书集成/明伦汇编/官常典/第378卷 > 贾谊新书 > 《太仆箴》汉·扬雄
## 钦定古今图书集成/明伦汇编/官常典/第378卷 > 贾谊新书 > 《太仆箴》汉·扬雄

“肃肃太仆，车马是供。锵锵和鸾，驾彼时龙。昔在上帝，
巡狩四宅。王用三驱，前禽是射。纣作不令，武王征殷。
檀车孔夏，四𫘪孔昕。仆夫执鞗，载骍载骃。我舆云安，
我马惟闲。虽驰虽驱，匪逸匪愆。”昔有淫羿，驰骋忘归。
景公千驷，而淫于齐。诗好牡马，牧于坰野。辇车就牧，
而诗人兴鲁。厩焚问人，仲尼厚丑，孟子盖恶。夫厩多
“肥马，而野有饿殕。仆臣司驾，敢告执皂。”